“Oltin qalam” XVI tanlovining tantanali taqdirlash marosimi 4 may kuni o`tkaziladi

3 may – Jahon matbuoti erkinligi kuni munosabati bilan mamlakatimizda an`anaviy o`tkazib kelinayotgan “Oltin qalam” Milliy mukofoti uchun xalqaro tanlov har yili yuksak saviyada tashkil etiladi.
O`zbekiston jurnalistlari ijodiy uyushmasining ma`lum qilishicha, bu yil “Oltin qalam” XVI tanlovining taqdirlash marosimida nafaqat mahalliy jurnalistlar, balki dunyoning ko`plab mamlakatlari OAV vakillari ham ishtirok etishi kutilmoqda.
“Oltin qalam” XVI tanlovi g`olib va sovrindorlariga mukofotlar shu yil 4 may kuni soat 16:00 da “Turkiston” san`at saroyida o`tkaziladigan tantanali taqdirlash marosimida topshiriladi.
Eslatib o`tamiz, g`oliblar quyidagi yo`nalish va nominasiyalar bo`yicha taqdirlanadi. 
Asosiy mukofotlar
1 ta Bosh milliy mukofot!
Televidenie bo`yicha
Eng yaxshi jurnalistik material uchun milliy mukofot (1-, 2-, 3-o`rinlar);
Radio bo`yicha
Eng yaxshi jurnalistik material uchun milliy mukofot (1-,2-,3-o`rinlar);
Bosma nashrlar bo`yicha
Eng yaxshi jurnalistik material uchun milliy mukofot (1-, 2-, 3-o`rinlar);
Internet nashrlar bo`yicha
Eng yaxshi jurnalistik material uchun milliy mukofot (1-, 2-, 3-o`rinlar).
Chet ellik jurnalistning O`zbekiston  haqidagi eng yaxshi materiali uchun – 1 ta birinchi o`rin, 4 ta ikkinchi o`rin  (TV, radio, bosma va internet nashrlar).
Shuningdek, rag`batlantiruvchi mukofotlar.
Inson qadrini ulug`lashga bag`ishlangan eng yaxshi materiallari uchun;
Oila va mahalla mavzusi eng yaxshi yoritilgan materiallari uchun;
O`zbekiston tarixi yoritilgan eng yaxshi materiallari uchun;
Eng yaxshi axborot xizmati;
Eng yaxshi fotoreportaj.
Tanlov g`oliblari quyidagi tartibda taqidarlanadi:
Birinchi o`rin uchun – diplom, "Oltin qalam" ko`krak nishoni, statuetka va BHMning 160 barobari miqdorida (ya`ni 43 200 000 so`m) pul mukofoti;Ikkinchi o`rin uchun – diplom, "Oltin qalam" ko`krak nishoni, statuetka va BHMning 140 barobari miqdorida (ya`ni 37 800 000 so`m) pul mukofoti.Uchinchi o`rin uchun – diplom, "Oltin qalam" ko`krak nishoni, statuetka va BHMning 120 barobari miqdorida (ya`ni 32 400 000 so`m) pul mukofoti.Shu bilan birga:
•    “Inson qadrini ulug`lashga bag`ishlangan eng yaxshi materiallari uchun”; 
•    “Mahalla, oila va gender tenglik mavzusi eng yaxshi yoritilgan materiallari uchun”;
•    “O`zbekiston tarixi yoritilgan eng yaxshi material uchun”; 
•    “OAV bilan eng faol hamkor axborot xizmati”; 
•    “Eng yaxshi fotoreportaj” rag`batlantiruvchi nominasiyalari bo`yicha “Oltin qalam” statuetkasi va BHMning 50 barobari miqdorida (ya`ni 13 500 000 so`m) pul mukofoti belgilangan.